ዘይትገድፍዮ'ሞ ይብሉኒ"። ድሕሪ እዚ፡ ኣብ መጀመርታ ወርሒ ግንቦት ኣቑሑ ገዛ ኮነ ክዳውንቲ ምሕጻብ ይትረፈለይ ኢላ ሓዲጋቶ። ኣብ ውሽጢ ሰለስተ መዓልቲ ግን፡ ዓይነይ ጉድ ርእዩ ኢላ። እቲ መሕጸቢ ኣቑሑት ብዝረስሐ ኣቕሓ ዒቕ ኢሉ መሊኡ፤ ክዳውንቲ'ውን ተኾሚሮም። ሽዑ'ዮም፡ በዓል ቤታ ኮነ ደቃ ስለ ምንታይ ሱባርና ጎሽ ተንጸርጽር ከም ዝነበረት ዝተረድኦም። መግለጺ ስእሊ, ደቂ ሱባርና ጎሽ ኣቕሓ እናሓጸቡ "ድሕሪኡ በዚ ተደራቢ ስራሕ ክንደየናይ ተጎዲአ ከም ዝጸናሕኹ ተረዲኡ በዓል ቤተይ ክሕግዘኒ ጀሚሩ። ግን ድማ፡ ደቂ ተባዕትዮ በቲ ናይ ገዛ ስራሕ ሓላፍነት ጓል ኣንስተይቲ'ዩ ብዝብል ባህልን ማሕበረሰባዊ እምነታትን ዝተጎድኡ'ዮም። ናይ ገዛ ስራሕ ከመይ ከም ዝዕየ ከይተመሃሩ'ዮም ዝዓብዩ። ኢዶም ሒዝካ ምምሃር የድልዮም'ዩ" ኢላ። በዚ ምኽንያት፡ ኣብ ህንዲ ይኹን ኣብ ውሽጢ ተባዕታዊ ኣተሓሳስባ ጎሊሑ ዝርኣየሉ ሕብረተሰብ ካልኦት ሃገራት፡ ደቂ ኣንሰትዮ ካብ ዕሸል ዕድሚአን ኣትሒዙ ስድራ ምእላይ ሓላፍነተን ከም ዝኾነ ብዘስርጽ ኣገባብ እየን ዝዓብያ። እዚ፡ ከም ንቡር ስለ ዝቑጸር ናብ ትምህርቲ ወይ ካልእ ዕዮ ዝኸዳ እንተኾይነን ተደራቢ ስርሐን ኮይኑ ብኣጋ ወጊነን ክኸዳ'ዩ ትጽቢት ዝግበር። "ቖልዓ ከለኹ፡ ንኣደይ ብምሕጋዝ ኣነ'የ ኩሉ ነገር ዝሰርሕ ነይረ። ሓወይ ምስሑ'ውን ኣቐሪቡ በሊዑ ኣይፈልጥን" ክትብል ሓንቲ ጓል ኣንስተይቲ ኣብ ማሕበራዊ ሚዲያ ርኢይቶኣ ኣካፊላ ነይራ። ወርሓዊ ፅግያት ኣብ ገለ ደቂ ኣንስትዮ ንምንታይ ይብርትዕ?
